Motivi u argumenti prinċipali
Permezz ta' dan ir-rikors, ir-rikorrenti titlob l-annullament tad-
deċiżjoni tal-Kummissjoni C(2008) 926 finali tal-11 ta' Marzu
2008 fil-Każ COMP/38.543 —Servizzi ta'ġarr internazzjonali,
li permezz tagħha l-Kummissjoni stabbiliet li ċerti impriżi, fost-
hom ir-rikorrenti, kisru l-Artikolu 81(1) KE u l-Artikolu 53(1)tal-Ftehim dwar iż-Żona Ekonomika Ewropea billi fissaw prezzi-
jiet għas-servizzi ta' ġarr internazzjonali fil-Belġju, billi qassmu
bejniethom parti minn dak is-suq u billi aġixxew b'mod qarrieqifil-proċedura tas-sejħa għal offerti.
In sostenn tal-pretensjonijiet tagħha, ir-rikorrenti ssostni li l-
Kummissjoni wettqet żbalji manifesti ta' evalwazzjoni u ta' liġi
fid-definizzjoni tas-suq in kwistjoni u fl-evalwazzjoni tad-daqstas-suq u tas-sehem mis-suq ta' kull kumpannija in kwistjoni.
Ir-rikorrenti minbarra dan tqajjem motivi bbażati fuq il-ksur ta'
l-obbligu ta' motivazzjoni, tad-drittijiet tad-difiża, tad-dritt ta'
aċċess għall-fajl, tad-dritt għal proċedura ġusta u tal-prinċipju
ġenerali ta' amministrazzjoni tajba.
Għal dak li jikkonċerna l-multa imposta u l-ammont tagħha, ir-
rikorrenti ssostni li:
—il-Kummissjoni ma wrietx li l-prattiċi in kwistjoni kienu
affettwaw b'mod kunsiderevoli l-kummerċ bejn l-Istati Mem-
bri;
—l-ammont tal-multa huwa sproporzjonat fil-konfront tal-por-
tata effettiva tal-prattiċi u ta' l-effett reali fuq is-suq; u
—il-prattika ta' stimi foloz kienet magħrufa u ttollerata mill-
Kummissjoni għal żmien twil; in-nuqqas ta' reazzjoni min-
naħa tal-Kummissjoni wasslet lir-rikorrenti sabiex taħseb li l-
prattika kienet legali.
Fl-aħħar nett, ir-rikorrenti ssostni li l-Kummissjoni ma kenitx
ħadet in kunsiderazzjoni, bħala ċirkustanzi attenwanti, li l-prat-
tika miftiehma kienet waqfet ħafnażmien qabel għal dak li jirri-
gwarda r-rikorrenti u li l-istimi foloz kienu risposta għad-domanda tas-suq u mhux akkordju jew prattika miftiehma. Ir-rikorrenti tallega wkoll ksur tal-prinċipju ta' trattament ugwali.
Rikors ippreżentat fit-22 ta' Mejju 2008 —Interflon vs
UASI—Illinois Tool Works (FOODLUBE)
(Kawża T-200/08)
(2008/C 183/54)
Lingwa tar-rikors:L-Ingliż
Partijiet
Rikorrenti: Interflon BV (Roosendaal, l-Olanda) (rappreżentant: S.
M. Wertwijn, avukat)Konvenut: L-Uffiċċju għall-Armonizzazzjoni fis-Suq Intern (Trade
marks u Disinni)
Parti oħra quddiem il-Bord ta' l-Appell: Illinois Tool Works Inc.
(Glenview, l-Istati Uniti)
Talbiet tar-rikorrenti
—tannulla d-deċiżjoni tat-Tieni Bord ta' l-Appell ta' l-Uffiċċju
għall-Armonizzazzjoni fis-Suq Intern (Trade marks uDisinni) tat-3 ta' Marzu 2008 fil-każ R 38/2007-2, u
—tilqa' t-talba tar-rikorrenti għall-annullament tat-trade mark
Komunitarja kkonċernata.
Motivi u argumenti prinċipali
Trade mark Komunitarja kkonċernata: It-trade mark verbali “FOOD-
LUBE” għal prodotti fil-klassijiet 1 u 4 —Applikazzjoni Nru 1
647 734
Deċiżjoni tad-Diviżjoni tal-Kanċellazzjoni: tilqa' t-talba għal dikja-
razzjoni ta' invalidità
Deċiżjoni tal-Bord ta' l-Appell: tilqa' l-appell
Motivi invokati: Ksur ta' l-Artikolu 7(1)(b) tar-Regolament tal-
Kunsill Nru 40/94 peress li t-trade mark ikkonċernata m'għand-hiex karattru distintiv; ksur ta' l-Artikolu 7(1)(ċ) tar-Regolamenttal-Kunsill 40/94 peress li t-trade mark ikkonċernata mhijiex
kapaċi tagħmel distinzjoni bejn il-prodotti indikati skond l-ori-
ġini tagħhom.
Rikors ippreżentat fil-5 ta' Ġunju 2008 —CLL Centres de
langues vs Il-Kummissjoni
(Kawża T-202/08)
(2008/C 183/55)
Lingwa tal-kawża: Il-Franċiż
Partijiet
Rikorrent: Centre de langues à Louvain-la-Neuve et -en-Woluwe
(CLL Centres de langues) (Louvain-la-Neuve, il-Belgju) (rappre-
żentanti: F. Tulkens u V. Ost, avukati)
Konvenuta: Il-Kummissjoni tal-Komunitajiet Ewropej
Talbiet tar-rikorrent
—tannulla d-deċiżjoni ta' rifjut;
—tikkundanna lill-Kummissjoni għall-ispejjeż tagħha u għal
dawk sostenuti minn CLL.19.7.2008 C 183/29 Il-Ġurnal Uffiċjali ta' l-Unjoni Ewropea MT